Federica Brignone

Federica Brignone (s. 14. heinäkuuta 1990 Milano) on italialainen alppihiihtäjä, joka edustaa S.C. Courmayeur -seuraa. Hän on supersuurpujottelun ja suurpujottelun olympiavoittaja, suurpujottelun ja alppiyhdistetyn maailmanmestari sekä maailmancupin kokonaiskilpailun voittaja kausilla 2019–2020 ja 2024–2025. Lisäksi hän on voittanut maailmancupissa suurpujottelun ja alppiyhdistetyn kokonaiskilpailut kahdesti sekä supersuurpujottelun ja syöksylaskun kokonaiscupin kerran. Maailmancupin osakilpailuvoittoja hänellä on yhteensä 37.

 Arvokilpailut 

Brignone voitti alppiyhdistetyn junioreiden maailmanmestaruuden Garmisch-Partenkirchenissä 2009. Garmisch-Partenkirchenin MM-kisoissa 2011 hän voitti suurpujottelussa hopeaa. Sotšin olympialaisissa 2014 hän sijoittui superalppiyhdistetyssä 11:nneksi. Sankt Moritzin MM-kilpailuissa 2017 hän oli suurpujottelussa neljäs, alppiyhdistetyssä seitsemäs ja supersuurpujottelussa kahdeksas. Pyeongchangin olympialaisissa 2018 hän saavutti pronssia suurpujottelussa, oli kuudes supersuurpujottelussa ja kahdeksas alppiyhdistetyssä. Åren MM-kilpailuissa 2019 hän sijoittui suurpujottelussa viidenneksi, alppiyhdistetyssä kuudenneksi ja supersuurpujottelussa kymmenenneksi. Cortina d’Ampezzon MM-kilpailuissa 2021 hän oli parisuurpujottelussa kuudes ja supersuurpujottelussa kymmenes. Pekingin olympialaisissa 2022 hän saavutti suurpujottelussa hopeaa hävittyään Ruotsin Sara Hectorille 0,28 sekuntia ja alppiyhdistetyssä pronssia sekä sijoittui supersuurpujottelussa seitsemänneksi. Courchevelin / Méribelin MM-kilpailuissa 2023 Brignone voitti alppiyhdistetyn maailmanmestaruuden, saavutti suurpujottelussa hopeaa ja oli supersuurpujottelussa kahdeksas. Saalbachin MM-kilpailuissa 2025 hän saavutti kultaa suurpujottelussa, hopeaa supersuurpujottelussa ja oli kymmenes syöksylaskussa. Milanon ja Cortinan olympialaisissa 2026 hän saavutti kultaa supersuurpujottelussa sekä suurpujottelussa ja sijoittui syöksylaskussa kymmenenneksi. Häneltä oli murtanut useita luita vasemmasta jalasta ja hänen eturistisiteensä oli repeytynyt hänen kaatuessaan Italian-mestaruuskilpailuissa huhtikuussa 2024, ja hän oli palannut kilpailuihin vasta juuri ennen olympialaisia

 Maailmancup 

Maailmancupissa Brignone kilpaili ensimmäisen kerran Lienzissä joulukuussa 2007. Ensimmäisen pistesijansa hän sai oltuaan 21:s Söldenin suurpujottelussa kaudella 2009–2010. Ensimmäisen palkintosijansa hän sai myöhemmin samalla kaudella oltuaan kolmas Aspenin suurpujottelussa. Kaudella 2010–2011 hän sijoittui toiseksi Zwieselin suurpujottelussa. Kaudella 2011–2012 hän oli toinen Lienzin, Kranjska Goran ja Åren sekä kolmas Schladmingin suurpujottelussa. Kaudella 2014–2015 Brignone sijoittui kolmanneksi Aspenin suurpujottelussa.

Kaudella 2015–2016 Brignone voitti kauden avanneen Söldenin suurpujottelun saavuttaen samalla ensimmäisen maailmancupin voittonsa. Aspenin, Åren, Flachaun ja Jasnán suurpujotteluissa hän sijoittui kolmanneksi. Hän voitti samalla kaudella Soldeun supersuurpujottelun. Hän sijoittui maailmancupin kokonaiskilpailussa kahdeksanneksi ja suurpujottelucupissa neljänneksi. Kaudella 2016–2017 hän voitti Plan de Coronesin suurpujottelun. Crans-Montanan alppiyhdistetyissä hän saavutti voiton ja kakkossijan. Squaw Valleyn suurpujottelussa hän sijoittui toiseksi. Aspenissa hän voitti suurpujottelun ja oli supersuurpujottelussa kolmas. Hän sijoittui alppiyhdistetyn maailmancupissa toiseksi, suurpujottelucupissa neljänneksi ja maailmancupin kokonaiskilpailussa viidenneksi.

Kaudella 2017–2018 Brignone voitti Lienzin suurpujottelun ja Bad Kleinkirchheimin supersuurpujottelun. Hän sijoittui Bad Kleinkirchheimissa lisäksi toiseksi syöksylaskussa. Plan de Coronesin suurpujottelussa hän oli kolmas. Hän voitti Crans-Montanan alppiyhdistetyn. Hän sijoittui yhdistetyn cupissa kolmanneksi ja suurpujottelucupissa viidenneksi. Kaudella 2018–2019 hän oli Söldenin suurpujottelussa toinen sekä voitti Killingtonin suurpujottelun ja maailmancupkauden ainoan alppiyhdistetyn Crans-Montanassa. Soldeun supersuurpujottelussa hän oli kolmas. Hän sijoittui maailmancupin kokonaiskilpailussa kuudenneksi ja suurpujottelucupissa viidenneksi.

Brignone sijoittui kaudella 2019–2020 toiseksi Killingtonin suurpujottelussa ja Sankt Moritzin supersuurpujottelussa. Hän voitti Courchevelin suurpujottelun ja Altenmarktin alppiyhdistetyn. Hän jakoi Sestrieren suurpujottelun voiton Petra Vlhován kanssa. Banskon syöksylaskuissa hän sijoittui toiseksi ja kolmanneksi. Hän voitti Roza Hutorin supersuurpujottelun. Garmisch-Partenkirchenin syöksylaskussa hän oli toinen. Hän voitti Crans-Montanan alppiyhdistetyn. La Thulen supersuurpujottelussa hän sijoittui toiseksi. Hän voitti maailmancupin kokonaiskilpailun, suurpujottelun ja alppiyhdistetyn maailmancupit sekä sijoittui supersuurpujottelun cupissa toiseksi ja syöksylaskucupissa kolmanneksi.

Brignone sijoittui kaudella 2020–2021 toiseksi Söldenin ja Courchevelin suurpujottelussa sekä kolmanneksi Val d'Isèren ja Crans-Montanen supersuurpujotteluissa. Hän voitti Val di Fassan supersuurpujottelun. Hän sijoittui supersuurpujottelucupissa toiseksi, suurpujottelucupissa viidenneksi ja maailmancupin kokonaiskilpailussa seitsemänneksi.

Kaudella 2021–2022 Brignone voitti maailmancupin supersuurpujottelun St. Moritzin toisessa kilpailussa, Altenmarkt-Zauchenseessa ja Garmisch-Partenkirchenissä. Suurpujottelun hän voitti Méribelissä ja sijoittui 
toiseksi Lenzerheidessa. Hän voitti supersuurpujottelucupin ja sijoittui maailmancupin kokonaiskilpailussa kolmanneksi.

Kaudella 2022–2023 Brignone sijoittui Kranjska Goran jälkimmäisessä suurpujottelussa toiseksi. Hän voitti Sankt Antonin ensimmäisen supersuurpujottelun ja sijoittui jälkimmäisessä toiseksi. Hän sijoittui Kronplatzin ensimmäisessä suurpujottelussa kolmanneksi. Hän sijoittui Crans-Montanan syöksylaskussa toiseksi. Åren suurpujottelussa ja Soldeun supersuurpujottelussa hän sijoittui toiseksi. Hän oli maailmancupin kokonaiskilpailussa neljäs, supersuurpujottelucupissa toinen ja suurpujottelucupissa viides.

Kaudella 2023–2024 Brignone sijoittui toiseksi Söldenin suurpujottelussa. Hän voitti Tremblantin molemmat suurpujottelut. Sankt Moritzin syöksylaskussa hän sijoittui kolmanneksi. Hän voitti Val d'Iseren supersuurpujottelun. Lienzin suurpujottelussa hän sijoittui toiseksi. Kranjska Goran suurpujottelussa hän sijoittui kolmanneksi. Hän sijoittui toiseksi Crans-Montanan toisessa syöksylaskussa ja ainoassa supersuurpujottelussa. Hän voitti Kvitfjellin toisen supersuurpujottelun. Hän voitti Åren suurpujottelun. Hän voitti Saalbach-Hinterglammin suurpujottelun ja sijoittui toiseksi supersuurpujottelussa. Hän sijoittui toiseksi maailmancupin kokonaiskilpailussa, suurpujottelu- ja supersuurpujottelucupissa sekä viidenneksi syöksylaskucupissa.

Kaudella 2024–2025 Brignone voitti Söldenin ja Semmeringin suurpujottelut. Hän voitti Sankt Antonin syöksylaskun ja sijoittui supersuurpujottelussa kolmanneksi. Hän sijoittui kolmanneksi Cortina d'Ampezzon syöksylaskussa ja voitti supersuurpujottelun. Hän voitti Garmisch-Partenkirchenin syöksylaskun ja sijoittui supersuurpujottelussa kolmanneksi. Hän voitti Sestrieren molemmat suurpujottelut. Hän voitti Kvitfjellin supersuurpujottelun. Hän voitti Åren suurpujottelun. Hän sijoittui kolmanneksi La Thuilen ensimmäisessä supersuurpujottelussa ja voitti toisen supersuurpujottelun. Hän sijoittui kolmanneksi Sun Valleyn supersuurpujottelussa ja toiseksi suurpujottelussa. Hän voitti maailmancupin kokonaiskilpailun,  syöksylaskucupin ja suurpujottelucupin sekä sijoittui supersuurpujottelucupissa toiseksi.

 Maailmancupin osakilpailuvoitot 
 Nro Päivämäärä Paikka Laji 1.  24. lokakuuta 2015   Sölden  Suurpujottelu 2.  27. helmikuuta 2016   Soldeu  Supersuurpujottelu 3.  24. tammikuuta 2017   Kronplatz  Suurpujottelu 4.  24. helmikuuta 2017   Crans-Montana  Alppiyhdistetty 5.  19. maaliskuuta 2017   Aspen  Suurpujottelu 6.  29. joulukuuta 2017   Lienz  Suurpujottelu 7.  13. tammikuuta 2018   Bad Kleinkirchheim  Supersuurpujottelu 8.  4. maaliskuuta 2018   Crans-Montana  Alppiyhdistetty 9.  24. marraskuuta 2018   Killington  Suurpujottelu 10.  24. helmikuuta 2019   Crans-Montana  Alppiyhdistetty 11.  17. joulukuuta 2019   Courchevel  Suurpujottelu 12.  12. tammikuuta 2020   Altenmarkt-Zauchensee  Alppiyhdistetty 13.  18. tammikuuta 2020   Sestriere  Suurpujottelu 14.  2. helmikuuta 2020   Roza Hutor  Supersuurpujottelu 15.  23. helmikuuta 2020   Crans-Montana  Alppiyhdistetty 16.  28. helmikuuta 2021   Val di Fassa  Supersuurpujottelu 17.  12. joulukuuta 2021   St. Moritz  Supersuurpujottelu 18.  16. tammikuuta 2022   Altenmarkt-Zauchensee  Supersuurpujottelu 19.  30. tammikuuta 2022   Garmisch-Partenkirchen  Supersuurpujottelu 20.  20. maaliskuuta 2022   Méribel  Suurpujottelu 21.  14. tammikuuta 2023   Sankt Anton  Supersuurpujottelu 22.  2. joulukuuta 2023   Tremblant  Suurpujottelu 23.  3. joulukuuta 2023   Tremblant  Suurpujottelu 24.  17. joulukuuta 2023   Val d'Isere  Supersuurpujottelu 25.  3. maaliskuuta 2024   Kvitfjell  Supersuurpujottelu 26.  9. maaliskuuta 2024   Åre  Suurpujottelu 27.  17. maaliskuuta 2024   Saalbach-Hinterglamm  Suurpujottelu 28.  26. lokakuuta 2024   Sölden  Suurpujottelu 29.  28. joulukuuta 2024   Semmering  Suurpujottelu 30.  11. tammikuuta 2025   Sankt Anton  Syöksylasku 31.  19. tammikuuta 2025   Cortina d' Ampezzo  Supersuurpujottelu 32.  25. tammikuuta 2025   Garmisch-Partenkirchen  Syöksylasku 33.  21. helmikuuta 2025   Sestriere  Suurpujottelu 34.  22. helmikuuta 2025   Sestriere  Suurpujottelu 35.  2. maaliskuutA 2025   Kvitfjell  Supersuurpujottelu 36.  8. maaliskuuta 2025   Åre  Suurpujottelu 37.  14. maaliskuuta 2025   La Thuile  Supersuurpujottelu

 Lähteet 

 Aiheesta muualla 

Luokka:Italialaiset alppihiihtäjät
Luokka:Italialaiset olympiavoittajat
Luokka:Vuonna 1990 syntyneet
Luokka:Elävät henkilöt